बुधबार साँझ सिंहदरबारमा बसेको सत्तारूढ कांग्रेस-माओवादी, प्रतिपक्षी एमाले र आन्दोलनरत राजापाबीचको बैठक प्रधानमन्त्री शेरबहादुर देउवाले चुनाव सार्न नसक्ने बताएपछि विनानिष्कर्ष टुंगिएको हो । प्रधानमन्त्री देउवाले असार १४ गते हुने स्थानीय तहको दोस्रो चरणको चुनावपछि संविधान संशोधन गराउने प्रतिबद्धता बैठकमा गर्नुभएको थियो । राजपा नेता महन्थ ठाकुरले संविधान संशोधन नभई आफूहरू चुनावमा सहभागी नहुने धारणा व्यक्त गरेपछि बैठक टुंगिएको हो । ‘संविधान संशोधनविना कुनै पनि चुनाव हुन सक्दैन', बैठकपछि ठाकुरले अन्नपूर्णसँग भन्नुभयो, ‘सरकार र प्रमुख दलहरूले हामीलाई पटक-पटक झुक्याउने कुरा भएको छ, अब हामी मान्नेवाला छैनौं ।'
